open-index/open-wikipedia-markdown huggingface dataset:
Mitä kuuluu, Marja-Leena?

**Mitä kuuluu, Marja-Leena?** on Leevi and the Leavingsin ensimmäinen single vuodelta 1978. Kappale on yksi yhtyeen tunnetuimmista. Singlen b-puolella on kappale ”Rakas Annika…”.

## Luomistyö

Pääkaupunkiseudulla asuvien nuorten ryhmä soitteli Iittalassa harrastemielessä useilla kokoonpanoilla. Rumpali Reijo Inna päätti muilta salaa lähettää kappaleen ”Mitä kuuluu, Marja-Leena?” Love Recordsiin kuunneltavaksi. Yhtye pääsi kesäkuussa 1978 levyttämään Helsinkiin.

Jo tuossa vaiheessa musiikki oli Gösta Sundqvistin tekemää. Singlellä Sundqvist laulaa ja soittaa kitaraa, Risto Paananen bassoa, Jari Malinen koskettimia ja Reijo Inna rumpuja. Sundqvist soittaa kappaleella lisäksi soolokitaraa. Singlen b-puolena on vähemmän tunnettu kappale ”Rakas Annika…”, jonka tulkitsee Reijo Inna. Singlen musiikkia voisi luonnehtia vanhaa tanssi-iskelmää muistuttavaksi popmusiikiksi, kuten yhtyeen muutakin alkuaikojen tuotantoa.

Juha Partasen *[[Cyrano ja hullu koira]]* -kirjassa kerrotaan, että kappaleen muusana olisi toiminut Gösta Sundqvistin rinnakkaisluokalla Etelä-Espoon yhteiskoulussa ollut Marja-Leena-niminen tyttö, johon Sundqvist oli ihastunut. Hän ei kuitenkaan saanut tunteilleen vastakaikua.

## Julkaisu

Koska yhtye ei alun perinkään keikkaillut ja vielä tuossa vaiheessa oli hyvinkin anonyymi, singleä arveltiin muun muassa Juice Leskisen tai Hectorin julkaisemaksi puolivitsiksi. Tämän ensimmäisen singlen julkaisi vielä pian konkurssiin mennyt Love Records. Myöhemmin yhtyeen tuotantoa julkaisivat samojen henkilöiden johtamat Johanna, Pyramid Musiikki ja Johanna Kustannus.

Kannessa mainitaan esiintyjänä vain The Leavings, ja ”Leevi-mytologia” luotiin vasta tekoprosessin aikana. Kannelle on jo tuolloin ominaista Göstan laatima mielenkiintoinen levynkansityyli mainoskirjeineen. Levypomo Atte Blom on levyllä ”Leevi L” eli hoitaa puheosuudet.

## Vastaanotto

Pertti Ström nimitti kappaleen ”kuukauden kotimaiseksi a-puoleksi” *[[Soundi]]n* 7. numerossa 1978. Hänen mukaansa kappale kuulosti aluksi ”teatterikoululaisten Juice-imitaatiolta” ja myöhemmin ”Hector-imitoinnilta”; ”Jos joku ei tahallaan ole pihistänyt Harman juttuja, niin sitten Heikki on itse kyhäillyt nämä ruokatunnillaan”. Joka tapauksessa hän piti kappaletta mukavana, ”puolinostalgisena poppina”.

Kappale sijoittui 55. sijalle *[[Rumba (lehti)|Rumban]]* Suomirockin parhaat biisit -kriitikkoäänestyksessä vuonna 1998.

## Versiot
Lauluyhtye Jokerit versioi kappaletta vuonna 1978 albumilla *Ykköshitit 1*.

## Lähteet
* 
* 

### Viitteet
Sadan vuoden yksinäisyys (Leevi and the Leavingsin single)

**Sadan vuoden yksinäisyys** on Leevi and the Leavingsin ensimmäinen kaksoissingle vuodelta 1978. Se sisältää kappaleet ”Elämänmeno”, ”Kissanpentu”, ”1963 – viisitoista vuotta myöhemmin” ja ”Illan viimeinen tango”.

## Vastaanotto
*[[Nuorgam (verkkomedia)|Nuorgam]]*-verkkomedian Leevi and the Leavings top 40 -listauksessa kaksoissinglen kappale ”Elämänmeno” pääsi 29. sijalle. Toimittaja Santtu Reinikaisen mukaan kaksoissinglen kappaleiden tyylissä oli vielä ”rock’n’roll-pastissia, hakua ja tyhjäkäyntiä”, mitä hän piti kummallisena, sillä aiemmin samana vuonna julkaistu ”Mitä kuuluu, Marja-Leena?” oli Reinikaisen mukaan ”täyteläisen leevistinen”. Kaksoissinglen ”Elämänmeno”-kappale on hänen mukaansa ”siitä erikoinen Leevi-kappale, että siinä keinahdetaan normaalia vahvemmin suomalaisen huoltiskasettimusiikin puolelle”.

## Lähteet
Idännuolihaukka

**Idännuolihaukka** (*Falco severus*) on aasialainen tropiikissa elävä jalohaukka.

## Koko ja ulkonäkö
Linnun pituus on 27–30&nbsp;cm. Aikuinen lintu on selkäpuolelta siniharmaa ja vatsapuolelta pähkinänruskea ja sillä on vaalea kurkku. Sukupuolet ovat samanvärisiä.

## Esiintyminen
Idännuolihaukat elävät Aasiassa Himalajalta itään Koillis-Intiasta Kiinan eteläosiin, Kaakkois-Aasiaan, Filippiineille, Indonesiaan ja Papua-Uusi-Guineaan. Lajin elinympäristön ala on 1–10&nbsp;miljoonaa neliökilometriä ja maailman populaation kooksi arvioidaan joko alle tai yli 10&nbsp;000&nbsp;yksilöä.

## Elinympäristö
Laji asuu pääasiassa alavien maiden metsissä ja sademetsissä.

## Lisääntyminen
Haukka pesii joko toisen lintulajin vanhassa pesässä, rakennuksessa tai kalliojyrkänteen ulkonemalla.

## Ravinto
Ruokavalio koostuu lähes yksinomaan lentävistä hyönteisistä.

## Lähteet

## Aiheesta muualla
* Flickr.com (kuva)
Molot Perm

**Molot Perm** () on venäläinen jääkiekkoseura, joka on kotoisin Permistä. Seura pelaa Venäjän toiseksi korkeimmalla sarjatasolla VHL:ssä.

## Historia

Seura perustettiin nimellä *SK Sverdlova* vuonna 1948 Molotovissa. Vuodet 1953–1957 SK Sverdlova pelasi kolmannella sarjatasolla Vtoraja Ligassa, kunnes se nostettiin Neuvostoliiton mestaruussarjaan samana vuonna kun kotikaupungin nimeksi tuli Perm. SK Sverdlova kuitenkin putosi heti ensimmäisen kauden jälkeen toiselle sarjatasolle Pervaja Ligaan, jossa se muutti nimensä *Molot Perm*iksi.

Molot Perm nousi seuraavana vuonna takaisin pääsarjaan, jossa se pysyi, lukuun ottamatta 1964–1968 Pervaja Liga vierailua, koko Neuvostoliiton olemassaolon ajan. Maan kaaduttua Molot Perm jatkoi uuteen an ja edelleen Kansainväliseen liigaan ja sieltä 1996 perustettuun kansalliseen Venäjän pääsarjaan.

Vuonna 1997 seuran nimeksi tuli *Molot-Prikamje Perm*. Seura putosi Venäjän toiselle sarjatasolle Vysšaja Ligaan ensimmäisen kerran 2003. Molot-Prikamje voitti 2003–2004 sarjatason mestaruuden ja kohosi takaisin pääsarjaan kahdeksi kaudeksi. Vuodesta 2006 lähtien seura on pelannut Vysšaja Ligassa (vuodesta 2010 VHL). Vuonna 2021 seura palasi vanhaan nimeensä *Molot Perm*.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
***Päävalmentaja:** Jevgeni Popihin 
***Apuvalmentaja:** Andrei Nikišov 
***Maalivahtivalmentaja:** Dmitri Homutov 
***Videovalmentaja:** Jevgeni Litvinov 
***Fysiikkavalmentaja:** Aleksandr Bessonov 
***Huoltopäällikkö:** Vladislav Semjonov 
***Toimitusjohtaja:** Aleksandr Guljavtsev 
***Joukkueenjohtaja:** Aleksandr Stukatšjov 

*Lähde: EliteProspects*

## Lähteet

## Aiheesta muualla
* Seuran kotisivut
Yhdistyneen kuningaskunnan koripallomaajoukkue

**Yhdistyneen kuningaskunnan koripallomaajoukkue** edustaa Yhdistynyttä kuningaskuntaa koripallon arvokisoissa.

## Historia
Maa liittyi FIBAan vuonna 2005. Sitä ennen se oli päässyt olympialaisiin ainoastaan kerran historiansa aikana. Tämä tapahtui Lontoon olympialaisissa 1948. Yhdistynyt kuningaskunta hävisi kisoissa kaikki alkusarjan pelinsä, mutta voitti sijoitusottelussa Irlannin ja pääsi pelaamaan sijoista 17–20. Toisessa sijoituspelissä vastaan asettui Kiina, joka voitti maan selvästi. Viimeisessä pelissä joukkue hävisi vielä Egyptille ja sijoittui kahdenneksikymmenenneksi.

Iso-Britannia osallistui kesäolympialaisten 2012 isäntämaana automaattisesti kisojen koripalloturnaukseen. Alkulohkossaan se voitti ainoastaan Kiinan ja hävisi muut neljä otteluaan eikä selviytynyt puolivälieriin.

Maa ei ollut päässyt Euroopan-mestaruuskilpailuihin ennen 2000-lukua, mutta Englanti osallistui vuoden 1981 EM-kisoihin, joissa se onnistui voittamaan yhden ottelun. 

Iso-Britannia selviytyi karsintojen kautta vuoden 2009 EM-kisoihin, joka oli sen historian ensimmäinen esiintyminen EM-kisoissa. Kisoissa maa jäi lohkonsa viimeiseksi hävittyään kaikki kolme otteluaan Espanjalle, Serbialle ja Slovenialle. Vuoden 2011 EM-kisoissa joukkue voitti kaksi viidestä alkulohko-ottelustaan eikä selviytynyt jatkoon, ja täsmälleen sama oli sen saldo vuoden 2013 EM-kisoissa.

## Menestys arvokilpailuissa
**Olympialaiset**

* 1948: 20.
* 1960: ei läpäissyt karsintoja.
* 1964: ei läpäissyt karsintoja.
* 1968: ei läpäissyt karsintoja.
* 1972: ei läpäissyt karsintoja.
* 1976: ei läpäissyt karsintoja.
* 1980: ei läpäissyt karsintoja.
* 1984: ei läpäissyt karsintoja.
* 1988: ei läpäissyt karsintoja.
* 1992: ei läpäissyt karsintoja.

* 1996: ei läpäissyt karsintoja.
* 2000: ei läpäissyt karsintoja.
* 2004: ei läpäissyt karsintoja.
* 2008: ei läpäissyt karsintoja.
* 2012: 9. (**isäntämaa**)
* 2016: ei läpäissyt karsintoja.
* 2020: ei läpäissyt karsintoja.
* 2024: ei osallistunut.
* 2028: 

**Maailmanmestaruuskilpailut**

* 2010: ei läpäissyt karsintoja.
* 2014: ei läpäissyt karsintoja.
* 2019: ei läpäissyt karsintoja.
* 2023: ei läpäissyt karsintoja.
* 2027: 

**Euroopan-mestaruuskilpailut**

* 2007: B-sarjan karsinnoissa.
* 2009: 13.
* 2011: 13.
* 2013: 13.
* 2015: ei läpäissyt karsintoja.
* 2017: 22.
* 2022: 24.
* 2025: 21.
* 2029: 

## Lähteet

## Aiheesta muualla
* Yhdistyneen kuningaskunnan koripalloliiton sivut
Nuoret miljonäärit

**Nuoret miljonäärit** on Leevi and the Leavingsin toinen kaksoissingle. Se julkaistiin vuonna 1979.

## Singlen kappaleet

## Muusikot
* Gösta Sundqvist – laulu ja kitara
* Risto Paananen – kitarat, balalaika, basso, kosketinsoittimet ja laulu
* Reijo Inna - rummut

## Lähteet
* Fono.fi
* Fono.fi

### Viitteet
Merci, Chérie

**Merci, Chérie** (suom. Kiitos, rakas) oli vuoden 1966 Eurovision laulukilpailun voittajakappale. Sen esitti Udo Jürgens saksaksi, ja se toi Itävallalle sen ensimmäisen euroviisuvoiton. Kappale oli ensimmäinen saksankielinen voittokappale. Kappale sai 31 pistettä. Se voitti seuraavaksi tulleen Ruotsin 15 pisteellä. Kappaleen esiintymisnumero oli 9. 

Kappale nousi voiton jälkeen listoille monessa Euroopan maassa.

## Lähteet

## Aiheesta muualla
* Kappaleen sanat
Puppet on a String

**Puppet on a String** oli vuoden 1967 eurovision laulukilpailun voittajakappale. Sen esitti Sandie Shaw englanniksi ja se toi Isolle-Britannialle ensimmäisen sen viidestä voitosta. Kappale sai 47 pistettä, voittaen seuraavaksi tullen Irlannin 25 pisteellä. Kappale oli ensimmäinen englanninkielinen voittajakappale viisujen historiassa. Kappaleen esiintymisnumero oli 11. 

Kappale nousi voiton jälkeen listoille ympäri Euroopan ja se oli muun muassa Saksassa ja Isossa-Britanniassa vuoden myydyin single ja Shaw lauloi siitä myös saksan-, ranskan-, italian- ja espanjankieliset versiot. Sandie Shaw kertoi kumminkin itse vihaavansa kappaletta. Suomeksi kappale on laulettu nimellä "Sätkynukke".

## Lähteet

## Aiheesta muualla

* Kappaleen sanat
Luettelo kiekonheiton Suomen mestareista

Tämä on **luettelo kiekonheiton Suomen mestareista**. Kiekonheiton Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1924 asti kilpailtiin yhteistuloskilpailut. Vuodesta 1909 lähtien on kilpailtu yhden käden mestaruuksista, vuoteen 1913 asti antiikin tyylillä. Vuosina 1909–1924 kilpailtiin siis sekä yhden käden että molempien käsien kilpailut. Naiset ovat kilpailleet Suomen mestaruudesta vuodesta 1945 lähtien.

## Mestaruudet

**Miehet** (** = Molempien käsien yhteistuloskilpailu*, *** = Antiikin tyylin kilpailut*) (yht. 134)
* 18 – Elmer Niklander*** (mestaruuksista 11 yhteistuloskilpailuissa, 2 antiikin tyylin kilpailuissa)
* 9 – Vilho Niittymaa* (4), Frantz Kruger
* 7 – Pentti Repo, Pentti Kahma
* 6 – Kalevi Kotkas, Carol Lindroos
* 5 – Antero Kivi, Markku Tuokko, Timo Tompuri
* 4 – Veikko Nyqvist, Mikko Kyyrö
* 3 – Verner Järvinen**, Armas Taipale* (1), Vilho Hänninen, Arvo Huutoniemi, Ari Huumonen, Harri Uurainen, Pyry Niskala
* 2 – Olavi Vaalamo, Tauno Karlsson, Niilo Hangasvaara, Raimo Vento, Mika Muukka, Heikki Hollmén, Pertti Hynni
* 1 – Toimi Arranmaa*, Lauri Castren*, Elis Backnäs, Aarne Ilvonen, Jouko Montonen, Jorma Rinne, Juhani Tuomola, Martti Halmesmäki, Timo Sinervo, Mika Loikkanen, Jouni Waldén, Oskari Perälampi, Mico Lampinen, Antti Pränni

**Naiset** (yht. 81)
* 8 – Marjatta Kuuluvainen, Tiina Kankaanpää, Salla Sipponen
* 6 – Inkeri Lehtonen
* 5 – Kaarina Kangasmaa, Sanna Kämäräinen
* 4 – Sinikka Salminen, Ulla Lundholm, Anita Hietalahti
* 3 – Anne Känsäkangas, Tanja Komulainen
* 2 – Elli Kahila, Christine Barck, Ritva Metso, Diana Back, Kati Siltovuori
* 1 – Maila Heinonen, Elsa Tuomala, Meeri Saari, Kaija Isosaari, Sirkka Talvensaari, Marja-Leena Karttunen, Satu Sulkio, Marja-Leena Larpi, Merja Säntti, Marja Aalto, Kirsi Lindfors, Niina Kelo, Helena Leveelahti

## Vuosittain

## Lähteet
* 1907–1959: 
* 1960–2006: http://www.gbrathletics.com/nc/fin.htm
* 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

### Viitteet
Boom Bang-a-Bang

**Boom Bang-a-Bang** oli yksi vuoden 1969 Eurovision laulukilpailun neljästä voittajakappaleesta. Sen esitti Lulu englanniksi ja se toi Isolle-Britannialle sen toisen ja sen viidestä voitosta. Kappale sai 18 pistettä, jakaen saman pistemäärän Alankomaiden, Espanjan ja Ranskan kanssa. Kappaleen esiintymisnumero oli 7. 

Lulu levytti kappaleensa viidellä eri kielellä nousten listoille ympäri Euroopan. 

## Lähteet

## Aiheesta muualla
* Kappaleen sanat
De troubadour

**De troubadour** (suom. *trubaduuri*) oli yksi vuoden 1969 Eurovision laulukilpailun neljästä voittajakappaleesta. Sen esitti Lenny Kuhr hollanniksi ja se toi Alankomaille sen kolmannen neljästä voitosta. Kappale sai 18 pistettä, jakaen saman pistemäärän Ison-Britannian, Espanjan ja Ranskan kanssa. Kappaleen esiintymisnumero oli 8. 

Lenny Kuhr teki peräti kuusi eri versiota kappaleesta ja nousi kappaleella Alankomaiden listoille. 

## Lähteet

## Aiheesta muualla
* Kappaleen sanat
Un jour, un enfant

**Un jour, un enfant** () oli yksi vuoden 1969 Eurovision laulukilpailun neljästä voittajakappaleesta. Sen esitti Frida Boccara ranskaksi, ja se toi Ranskalle sen neljännen viidestä voitosta. Kappale sai 18 pistettä, jakaen saman pistemäärän Ison-Britannian, Espanjan ja Alankomaiden kanssa. Kappaleen esiintymisnumero oli 14. 

Frida Boccara teki peräti viisi erikielistä versiota kappaleesta, ja Agnetha Fältskog levytti sen ruotsiksi. 

## Lähteet

## Aiheesta muualla
* Kappaleen sanat
Luettelo moukarinheiton Suomen mestareista

Tämä on **luettelo moukarinheiton Suomen mestareista**. Moukarinheiton Suomen mestaruudesta on kilpailtu Kalevan kisoissa vuodesta 1910 lähtien. Naiset ovat kilpailleet Suomen mestaruudesta vuodesta 1994 lähtien.

## Mestaruudet

**Miehet** (yht. 115)
* 15 – Olli-Pekka Karjalainen
* 9 – Harri Huhtala
* 7 – Erik Eriksson
* 6 – Elmer Niklander, Juha Tiainen
* 5 – Ville Pörhölä, Kalevi Horppu, Kauko Harlos
* 4 – Uuno Veirilä, Reino Kuivamäki, Oiva Halmetoja, Marko Wahlman, David Söderberg, Aaron Kangas, Henri Liipola
* 3 – Johan Pettersson, Gustaf Koutonen
* 2 – Gösta Hannula, Lauri Tamminen, Reino Suuripää, Risto Miettinen, Lasse Akselin
* 1 – Nikolai Gavrilik, Juho Siltanen, Paavo Hildén, Sulo Heino, Reino Aulamo, Aarre Nostaja, Veikko Hoffren, Raimo Savinainen, Heikki Kangas, Matti Järvensivu, Hannu Polvi, Mika Laaksonen, Tuomas Seppänen

**Naiset** (yht. 32)
* 8 – Merja Korpela
* 7 – Sini Pöyry
* 5 – Silja Kosonen
* 4 – Mia Strömmer, Krista Tervo
* 2 – Anni Punttila, Inga Linna

## Vuosittain

## Lähteet
* 1907–1959: 
* 1960–2006: http://www.gbrathletics.com/nc/fin.htm
* 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

### Viitteet
Köysi (elokuva)

**Köysi** (*Rope*) on Alfred Hitchcockin ohjaama yhdysvaltalainen jännityselokuva vuodelta 1948. Elokuva pohjautuu Patrick Hamiltonin samannimiseen näytelmään vuodelta 1929, joka puolestaan perustuu löyhästi Leopoldin ja Loebin 1924 tekemään murhaan, jota on käytetty aiheena monissa dramatisoinneissa.

*Köysi* oli Hitchcockin uran käännekohta: ensimmäinen värielokuva (Technicolor), ensimmäinen itsenäisenä tuottajana, ensimmäinen Warnerille ja ensimmäinen James Stewartin kanssa. Lisäksi se oli tekninen haaste, jollaisista Hitchcock oli aina pitänyt.

*Köyden* pohjalla oleva näytelmä tapahtui reaaliajassa, ja Hitchcock päätti noudattaa samaa periaatetta myös elokuvassa. Koska filmikelan pituus oli tuolloin 10 minuuttia, Hitchcock leikkasi elokuvan etukäteen siten, että kelan vaihdon kohdalla olisi niin suuri lähikuva näyttelijästä tai esineestä, että kelan vaihto sujuisi mahdollisimman huomaamatta. Katsomiskokemuksena *Köysi* on siis yhden ainoan otoksen elokuva.

## Tarina

Elokuva alkaa kohtauksella, jossa Brandon (John Dall) ja Phillip (Farley Granger) kuristavat köydellä hengiltä vierailemaan saapuneen entisen Harvardin luokkatoverinsa Davidin (Dick Hogan) Manhattanin asunnossa. Juhlien muut vieraat ovat saapumaisillaan, ja David piilotetaan olohuoneessa olevaan arkkuun. Tarjoilut kynttilöineen siirretään arkun päälle. Brandon ja Phillip uskovat tehneensä täydellisen murhan.

Muut vieraat alkavat ihmetellä aina täsmällisen Davidin puuttumista, ja Phillip vaikuttaa hermostuneelta. Yksi vieraista, Rupert (James Stewart), saa vihiä kaksikon tekosista ja lopulta muiden vieraiden poistuttua löytää arkkuun piilotetun ruumiin.

### Rooleissa

## Lähteet

* 

### Viitteet

## Aiheesta muualla
* 
* Leffatykki.com: Elokuva-arvostelu
All Kinds of Everything

**All Kinds of Everything** oli vuoden 1970 Eurovision laulukilpailun voittajakappale. Sen esitti Dana englanniksi ja se toi Irlannille ensimmäisen sen seitsemästä voitosta. Kappale sai 32 pistettä voittaen seuraavaksi tulleen Ison-Britannian kuudella pisteellä. Sen esiintymisnumero oli 12. Kappale oli tyylilajiltaan balladi.

Kappale nousi voiton jälkeen listoille ympäri Euroopan, ja siitä on tullut ikivihreä euroviisukappale. 

## Lähteet

## Aiheesta muualla
* Kappaleen sanat
La, la, la

**La, la, la** oli vuoden 1968 Eurovision laulukilpailun voittajakappale. Sen esitti Massiel espanjaksi ja se toi Espanjalle ensimmäisen sen kahdesta voitosta. Kappale sai 29 pistettä, voittaen seuraavaksi tulleen Ison-Britannian vain pisteellä. Kappaleen esiintymisnumero oli 15, se esitettiin Irlannin edustuskappaleen ”Chance of a Lifetime” jälkeen ja ennen Länsi-Saksan edustusta ”Ein Hoch der Liebe”.

Laulun alkuperäinen esittäjä oli äidinkielenään katalaania puhuva Juan Manuel Serrat. Koska hän ei suostunut laulamaan kappaletta espanjaksi ja Francon Espanjassa vähemmistökielellä edustaminen ei tullut kyseeseen, vaihdettiin laulaja Euroviisuja varten. Massiel sai tietää edustustehtävästään vasta muutamia viikkoja ennen kilpailupäivää.

Euroviisuvoitosta huolimatta kappaleesta ei kuitenkaan tullut sen vuoden Euroviisujen menestyneintä kappaletta. Toiseksi tulleen Cliff Richardin kappaleesta ”Congratulations” tuli hitti monissa maissa ja sen levyä myytiin pari miljoonaa kappaletta. ”La, la, la” -kappaleen lauloi suomeksi Carola.

## Lähteet
Vivo cantando

**Vivo cantando** (suom. *elän laulaen*) oli yksi vuoden 1969 Eurovision laulukilpailun neljästä voittajakappaleesta. Sen esitti Salomé espanjaksi ja se toi Espanjalle sen toisen ja tähän asti viimeisimmän voiton. Kappale sai 18 pistettä, jakaen saman pistemäärän Alankomaiden, Ison-Britannian ja Ranskan kanssa. Kappaleen esiintymisnumero oli 3. 

Kappale nousi voiton jälkeen listoille Espanjassa, muttei menestynyt muuten.

## Lähteet

## Aiheesta muualla
* Kappaleen sanat
Uuno Nokelainen

**Uuno Nokelainen** (27. kesäkuuta 1921 Kirvu – 30. kesäkuuta 2009 Tuusula) oli suomalainen poliitikko. Nokelainen oli Työväen ja Pienviljelijäin Sosialidemokraattisen Liiton puheenjohtaja vuosina 1970–1973.

Nokelainen osallistui sotiin, mutta siirtyi kannattamaan pasifismia. Nokelainen meni mukaan työväenliikkeen toimintaan jo nuorena. Hän oli aktiivinen muun muassa Työväen Urheiluliitossa ja Sosialidemokraattisessa nuorisoliitossa. Hän valmistui Tampereen Yhteiskunnallisessa korkeakoulusta sosionomiksi vuonna 1952. Hän toimi johto- ja opetustehtävissä Voionmaa-opistossa sekä Kiljavan Ammattiyhdistysopistossa. Hän toimi myös SAK:n opintosihteerinä. Vuodesta 1964 alkaen Nokelainen työskenteli Kansaneläkelaitoksessa. Hän jäi eläkkeelle Kelan hankinta- ja toimistopalveluosaston päällikön paikalta vuonna 1984.

Nokelainen oli televisioajan poliitikko ja näkyvästi esillä puolueensa Työväen ja Pienviljelijäin Sosialidemokraattisen liiton edustajana vaalikeskusteluissa. Hänestä tuli puolueen puheenjohtaja vuonna 1970, jolloin puolue menetti kaikki eduskuntapaikkansa. Häntä oli kaavailtu ministeriksi jo 1968 Koiviston hallitukseen, mutta ministeriä hänestä ei tullut, kuten ei kansanedustajaakaan.

Nokelainen ja Kalevi Sorsa olivat pääsopijat TPSL:n paluussa SDP:n yhteyteen vuonna 1973. Tämän jälkeen Nokelainen vaikutti vielä Tuusulan kunnallispolitiikan eri tehtävissä 1990-luvun alkuun asti. Hänelle myönnettiin kunnallisneuvoksen arvonimi vuonna 1987. Nokelainen on saanut myös TUL:n kultaisen ansiomitalin ja Suomen urheilun kultaisen ansioristin.

Nokelaisella on lapsi nimeltä Martti Nokelainen. 

## Lähteet
*Muistokirjoitus Helsingin Sanomissa 28.7.2009, s. B 5  

### Viitteet
Un banc, un arbre, une rue

**Un banc, un arbre, une rue** () oli vuoden 1971 Eurovision laulukilpailun voittokappale. Sen esitti Séverine ranskaksi ja se toi Monacolle sen tähän mennessä ainoan viisuvoiton. Kappale sai 129 pistettä, 13 pistettä enemmän kuin seuraavaksi tullut Espanja. Kappale esitettiin järjestyksessä kolmantena.   

Kappale nousi voiton jälkeen listoille ympäri Euroopan. Suomeksi kappaleen levytti Carola nimellä "Penkki, puu ja puistotie". Carola levytti laulun myös ranskaksi.

Balladityylisen laulun sanoitus kertoo lapsuuden nostalgiasta: ”Meillä kaikilla on penkki, puu tai katu, jonka luona lapsena unelmoimme tulevaisuudesta.”

## Lähteet

## Aiheesta muualla
* Kappaleen sanat
Shawn Hatosy

**Shawn Wayne Hatosy** (s. 29. joulukuuta 1975) on yhdysvaltalainen näyttelijä. Hän on näytellyt muun muassa televisiosarjoissa *[[Kovan onnen kundi]]*, *[[CSI]]*, *[[Num3rot]]* ja *[[Southland (televisiosarja)|Southland]]*.

Hatosy on kotoisin Frederickin liepeillä sijaitsevasta Ijamsvillestä Marylandin osavaltiossa. Hän innostui näyttelemisestä jo nuorena ja esiintyi teini-iässä pienessä roolissa Baltimoressa kuvatussa *[[Homicide – pelon kadut]]* -televisiosarjassa. High schoolista valmistuttuaan Hatosy lähti vuonna 1995 New Yorkiin. *Homicide*-sarjan roolittajan avustuksella Hatosy sai ensimmäisen elokuvaroolinsa Jodie Fosterin ohjaamasta elokuvasta *[[Joululoma (elokuva)|Joululoma]]* (1995).

## Lähteet

## Aiheesta muualla

*
Après toi

**Après toi** (; suom. *Sinun jälkeesi*) oli vuoden 1972 Eurovision laulukilpailun voittajakappale. Sen esitti kreikkalaissaksalainen Vicky Leandros ranskaksi ja se toi Luxemburgille kolmannen sen viidestä voitosta. Kappale sai 128 pistettä, voittaen seuraavaksi tullen Ison-Britannian 14 pisteellä. Kappaleen esiintymisnumero oli 17. 

Kappaleesta tuli viisuhistorian suosituimpia viisukappaleita, se nousi voiton jälkeen listoille ympäri Euroopan ja siitä tuli listaykkönen Saksassa, Alankomaissa ja Norjassa. Leandros lauloi siitä ranskan lisäksi, myös englannin-, saksan-, espanjan-, kreikan-, italian- ja japaninkielisen version. Siitä onkin tullut ikivihreä euroviisuklassikko. Suomeksi kappale on laulettu nimellä "Rakastan, saavuthan".

## Lähteet

## Aiheesta muualla
* Kappaleen sanat
Llobregat

**Llobregat** on yli 170 kilometriä pitkä joki Katalonian itsehallintoalueella Espanjassa. Se saa alkunsa Berguedàn alueelta noin 1300 metrin korkeudesta Pyreneiden vuoristossa, virtaa aluksi etelään ja myöhemmin kaakkoon, ja laskee Välimereen El Prat de Llobregatissa, juuri Barcelonan eteläpuolella.

## Lähteet

## Aiheesta muualla
Valkosaumavälskäri

**Valkosaumavälskäri** (*Acanthurus tennentii*) on välskärikalojen heimoon kuuluva koralliriuttojen kalalaji.

## Koko ja ulkonäkö
Valkosaumavälskäri kasvaa 30–50&nbsp;cm pitkäksi. Sen yleisväri on vaaleanruskea. Nuorilla yksilöillä on olkapäässään hevosenkenkäkuvio, vanhemmilla kuvio katkeaa kahdeksi juovaksi. Evissä on musta ja sinertävänvalkea reuna.

## Alkuperä
Valkosaumavälskäri elää koralliriutoilla Intian valtamerellä 1–25 metrin syvyydessä.

Suuren kokonsa takia valkosaumavälskäri sopii vain erittäin suuriin akvaarioihin. Se on vähemmän aggressiivinen kuin esimerkiksi sukulaisensa juovavälskäri.

## Vesiolot ja ravinto
Valkosaumavälskärit syövät pääasiassa levää.

## Lähteet
Ding-a-dong

**Ding-a-dong** on vuoden 1975 Eurovision laulukilpailun voittokappale. Sen esitti yhtye nimeltä Teach-In englanniksi ja se toi Alankomaille neljännen voiton. Kappale sai 152 pistettä voittaen seuraavaksi tulleen Ison-Britannian 14 pisteellä. Se esiintyi kilpailuissa ensimmäisenä. 

Kappaleen levymyynti ja listasijoitukset jäivät laimeiksi, eikä sitä nykyään pidetä Euroviisujen parhaimmistoon kuuluvana voittokappaleena, lähinnä älyttömäksi kritisoidun sanoituksensa takia. Hanne lauloi sen suomeksi. Saksalaisyhtye BeFour teki kappaleesta oman version vuonna 2009.

## Lähteet

## Aiheesta muualla

* Kappaleen sanat
Save Your Kisses for Me

**Save Your Kisses for Me** oli vuoden 1976 Eurovision laulukilpailun voittajakappale. Sen esitti Brotherhood of Man englanniksi, ja se toi Isolle-Britannialle kolmannen sen viidestä voitosta. Kappale sai 164 pistettä, voittaen seuraavaksi tulleen Ranskan 17 pisteellä. Kappale esiintyi kilpailussa ensimmäisenä. 

Kappale nousi voiton jälkeen listojen kärkeen lähes kaikissa Euroopan maissa, ja kappaleen single on edelleen viisuhistorian myydyin. Kappaleesta onkin tullut ikivihreä euroviisuklassikko. Se oli yksi neljästätoista kappaleesta, jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi, ja se sijoittui siinä viidenneksi. Suomeksi kappale on laulettu nimellä ”Säästä suukkosi vain”.

## Lähteet

## Aiheesta muualla
* Kappaleen sanat
Gershgorinin ympyrälause

Määritelmä: Olkoon A kompleksinen neliömatriisi. Jokaisella *i*&nbsp;∈&nbsp;{1,&nbsp;…,&nbsp;*n*} kirjoitetaan R_i = \sum_{j\neq{i}} \left|a_{ij}\right|. Olkoon *D*(*a**ii*,&nbsp;*R**i*) suljettu kiekko, jonka keskipiste on *a**ii* ja säde  *R**i*. Näitä ympyröitä kutsutaan **Gershgorinin kiekoiksi**.

Lause (Gershgorin): Jokainen A:n ominaisarvo sijaitsee jossakin Gershgorinin kiekossa.
Havaijinvälskäri

**Havaijinvälskäri** (*Acanthurus dussumieri*) on koralliriuttojen isokokoinen välskärikala.

## Koko ja ulkonäkö
Havaijinvälskäri kasvaa jopa yli 50&nbsp;cm pitkäksi. Sen yleisväri vaihtelee harmaasta siniviolettiin, vartalossa on ohutta aaltokuviota, selkäevä on keltainen ja silmän yli kulkee kullankeltainen juova.

## Alkuperä
Havaijinvälskäri elää koralliriutoilla indopasifisella merialueella. Sitä tavataan yleensä riuttojen ulkorinteillä yli 10 metrin syvyydessä.

## Käyttäytyminen
Muihin *[[Acanthurus]]*-suvun välskäreihin verrattuna havaijinvälskäri on varsin rauhallinen. Sitä pidetään joskus suurissa meriakvaarioissa, missä sille syötetään runsaasti levää, minkä lisäksi se syö myös lihapitoisempia ruokia.

## Lähteet
Barcelonan metron linja 1

**Barcelonan metron linja 1** on Transports Metropolitans de Barcelonan liikennöimä Barcelonan metron vilkkain linja. Se otettiin käyttöön vuonna 1926 Plaça de Catalunyan ja Mercat Noun välillä, ja on siten linjoista toiseksi vanhin. Linjaa merkitään metrokartoissa punaisella värillä. 

Linja 1  koostuu tällä hetkellä (elokuu 2009) 30 asemasta, mutta laajennuksia on suunnitteilla El Prat de Llobregatin ja Badalonan suuntiin. Nykyiset pääteasemat ovat Hospital de Bellvitge ja Fondo. Linjan asemat ovat arkkitehtonisesti lähes identtisiä, eikä niitä ole erityisemmin somistettu.

## Asemat
Asemien yhteydessä näkyvät vaihtomahdollisuudet muihin metrolinjoihin, Trambesòs-pikaraitiotiehen ja Renfen juniin. Myös rakennusvaiheessa olevat metrolinjat 9 ja 10 on merkitty.

*Hospital de Bellvitge
*Bellvitge
*Av. Carrilet 
*Rambla Just Oliveras 
*Can Serra
*Florida
*Torrassa  
*Santa Eulàlia
*Mercat Nou
*Plaça de Sants 
*Hostafrancs
*Espanya  
*Rocafort
*Urgell
*Universitat 
*Catalunya    
*Urquinaona 
*Arc de Triomf 
*Marina 
*Glòries 
*Clot  
*Navas
*Sagrera   
*Fabra i Puig 
*Sant Andreu 
*Torras i Bages
*Trinitat Vella
*Baró de Viver
*Santa Coloma
*Fondo 

## Aiheesta muualla

*Linja 1 Trens de Catalunya -sivustolla
Tu te reconnaîtras

**Tu te reconnaîtras** () oli vuoden 1973 Eurovision laulukilpailun voittokappale. Sen esitti Anne-Marie David ranskaksi, ja se toi Luxemburgille neljännen sen nykyisestä viidestä voitosta. Kappale sai 129 pistettä voittaen seuraavaksi tulleen Espanjan neljällä pisteellä ja kolmanneksi tulleen Ison-Britannian kuudella pisteellä. Kappaleen esiintymisnumero oli 11. 

Voiton jälkeen kappale nousi listoille monessa Euroopan maassa ja Anne-Marie David levytti sen usealle eri kielelle. Suomeksi kappaleen on laulanut Katri Helena nimellä ”Nuoruus on seikkailu”.

## Lähteet

## Aiheesta muualla
* Kappaleen sanat
L’oiseau et l’enfant

**L’oiseau et l’enfant** () oli vuoden 1977 Eurovision laulukilpailun voittajakappale. Sen esitti Marie Myriam ranskaksi, ja se toi Ranskalle sen viidennen ja viimeisimmän voiton. Kappale sai 136 pistettä voittaen toiseksi tulleen Ison-Britannian 15 pisteellä. Kappaleen esitettiin kilpailussa viimeisenä, numerolla 18. 

Kappale nousi voiton jälkeen listoille ympäri Euroopan ja Marie Myriam lauloi kappaleen ranskan lisäksi saksaksi, englanniksi, espanjaksi, portugaliksi ja italiaksi. Kappaleesta on tullut Ranskassa ikivihreä iskelmä. Suomeksi kappaleen on laulanut Katri-Helena nimellä "Lintu ja lapsi".

## Lähteet

## Aiheesta muualla
* Kappaleen sanat
A-Ba-Ni-Bi

**A-Ba-Ni-Bi** oli vuoden 1978 Eurovision laulukilpailun voittajakappale. Sen esitti Izhar Cohen & Alphabeta hepreaksi ja se toi Israelille ensimmäisen sen neljästä voitosta. Kappale sai 157 pistettä, voittaen seuraavaksi tullen Belgian 32 pisteellä. Kappaleen esiintymisnumero oli 18. Kappaleesta tehtiin myös englanninkielinen versio. Kappaleen on laulanut suomeksi Frederik.

## Lähteet
Hallelujah (Gali Atarin ja Milk & Honeyn kappale)

**Hallelujah** oli vuoden 1979 Eurovision laulukilpailun voittajakappale. Sen esittivät Gali Atari ja Milk & Honey hepreaksi ja se toi Israelille toisen sen neljästä voitosta. Kappale sai 125 pistettä, voittaen seuraavaksi tulleen Espanjan yhdeksällä pisteellä. Kappaleen esiintymisnumero oli 10.
 
Kappale nousi voiton jälkeen listoille ympäri Euroopan ja siitä on tullut ikivihreä euroviisuklassikko. Kappaleesta tehtiin myös englannin-, ranskan- ja saksankieliset versiot. Suomeksi sen lauloivat Anna, Kirka ja Muska. 

## Lähteet

## Aiheesta muualla
* Kappaleen sanat
What’s Another Year?

”**What’s Another Year?**” on Shay Healyn säveltämä ja sanoittama kappale, jolla Irlantia edustanut Johnny Logan voitti vuoden 1980 Eurovision laulukilpailun. Kappale sai 143 pistettä, voittaen seuraavaksi tulleen Saksan 15 pisteellä. Kappaleen esiintymisnumero oli 17. Kappale on levytetty suomeksi nimellä ”Vuodet ohi käy”.

”What’s Another Year?” nousi voiton jälkeen listoille ympäri Euroopan ja siitä on tullut ikivihreä euroviisuklassikko. Se olikin yksi neljästätoista kappaleesta, jotka valittiin vuonna 2005 Eurovision viisikymmenvuotista historiaa juhlistaneeseen *[[Congratulations: Eurovision laulukilpailun 50 vuotta|Congratulations]]*-tapahtumaan ehdokkaiksi kaikkien aikojen euroviisuksi. Kappale sijoittui 12:nneksi.

## Lähteet

## Aiheesta muualla
* Kappaleen sanat
Making Your Mind Up

**Making Your Mind Up** oli vuoden 1981 Eurovision laulukilpailun voittajakappale. Sen esitti Bucks Fizz englanniksi ja se toi Isolle-Britannialle neljännen voiton yhteensä viidestä voitosta. Kappale sai 136 pistettä, voittaen seuraavaksi tullen Saksan vain neljällä pisteellä. Kappaleen esiintymisnumero oli 14. 

Kappale nousi voiton jälkeen hitiksi ympäri Euroopan.  Suomeksi kappale on laulettu nimellä "Ei määrää sua toiset".

## Lähteet

## Aiheesta muualla
* Kappaleen sanat
Si la vie est cadeau

**Si la vie est cadeau** () oli vuoden 1983 Eurovision laulukilpailun voittajakappale. Sen esitti Corinne Hermès ranskaksi, ja se toi Luxemburgille sen viidennen Euroviisuvoiton. Kappale sai 142 pistettä, voittaen seuraavaksi tulleen Israelin vain kuudella pisteellä. Kappaleen esiintymisnumero oli 20 eli se esitettiin viimeisenä. 

Suomeksi kappale on laulettu nimellä ”Lahjan sain”. Suomenkieliset sanat ovat Juha Vainion käsialaa, ja kappaleen levytti ensimmäisenä suomeksi vuonna 1983 Lea Laven. Kappale löytyy muun muassa Lavenin saman nimiseltä albumilta. Cover-versioita kappaleesta ovat levyttäneet ainakin Bettina, Seija Simola, Liisa Ylimäki ja Taiska. 

## Lähteet

## Aiheesta muualla
* Kappaleen sanat
Diggi-loo diggi-ley

**Diggi-loo diggi-ley** oli vuoden 1984 Eurovision laulukilpailun voittajakappale. Sen esitti Herreys ruotsiksi ja se toi Ruotsille sen toisen euroviisuvoiton. Kappale sai 145 pistettä, ja se voitti toiseksi tulleen Irlannin kahdeksalla pisteellä.

Kappaletta on usein pidetty yhtenä kaikkien aikojen huonoimmista Eurovision laulukilpailun voittosävelmistä.

## Lähteet

## Aiheesta muualla
* Kappaleen sanat
La det swinge

**La det swinge** (suom. swingataan) oli vuoden 1985 Eurovision laulukilpailun voittajakappale. Sen esitti yhtye nimeltä Bobbysocks norjaksi ja se toi Norjalle sen ensimmäisen kolmesta voitosta. Kappale sai 123 pistettä, voittaen seuraavaksi tullen Saksan 18 pisteellä. Kappaleen esiintymisnumero oli 13. Kappaleesta tehtiin myös englanninkielinen versio ”Let It Swing”. 

## Lähteet
J’aime la vie

**J'aime la vie** () oli vuoden 1986 Eurovision laulukilpailun voittajakappale. Sen esitti Sandra Kim ranskaksi. Esitys toi Belgialle sen ensimmäisen ja toistaiseksi ainoan voiton. Kappale sai 176 pistettä, jolla se voitti seuraavaksi tulleen Sveitsin 36 pisteellä. Kappaleen esiintymisnumero oli 13. 

Kappaleesta tuli superhitti Belgiassa, ja se menestyi hyvin myös monessa muussa Euroopan maassa, mutta Britanniassa se jäi lähes täysin huomiotta. Sandra Kim lauloi kappaleessa olevansa 15-vuotias, ja senikäiseksi hänet myös esiteltiin kilpailussa. Vasta euroviisuvoiton jälkeen hän paljasti todellisuudessa olevansa vasta 13-vuotias, ja hän on nykyäänkin kaikkien aikojen nuorin euroviisuvoittaja.

## Lähteet

## Aiheesta muualla
* Kappaleen sanat
Hold Me Now

**Hold Me Now** oli vuoden 1987 Eurovision laulukilpailun voittajakappale. Sen esitti Johnny Logan englanniksi ja se toi Irlannille kolmannen sen seitsemästä voitosta. Johnny Loganille voitto oli toinen, eikä kukaan muu ole pystynyt voittamaan euroviisuja useampaan kertaan. Kappale sai 172 pistettä, voittaen seuraavaksi tulleen Saksan 31 pisteellä. Kappaleen esiintymisnumero oli 20. 

Kappale nousi voiton jälkeen listoille ympäri Euroopan ja muun muassa brittilistan kakkoseksi. Kappale olikin yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi ja se sijoittui siinä kolmanneksi. 

## Lähteet

## Aiheesta muualla
* Kappaleen sanat
Ne partez pas sans moi

**Ne partez pas sans moi** (; *Älkää lähtekö ilman minua*) oli vuoden 1988 Eurovision laulukilpailun voittajakappale. Sen esitti Céline Dion ranskaksi, ja se toi Sveitsille toisen sen kolmesta euroviisuvoitosta. Kappale sai 137 pistettä, ja se voitti vain yhdellä pisteellä seuraavaksi tulleen Ison-Britannian. Kappaleen esiintymisnumero oli 9.

Kappale ei erityisesti pärjännyt eurooppalaisilla musiikkilistoilla, mutta silti Céline Dionista on tullut yksi kaikkien aikojen menestyneimmistä euroviisuvoittajista. Kappale olikin yksi neljästätoista kappaleesta, joka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi, ja se sijoittui siinä kymmenenneksi.

## Lähteet
Ein bißchen Frieden

**Ein bißchen Frieden** () oli vuoden 1982 Eurovision laulukilpailun voittajakappale. Sen esitti Nicole saksaksi, ja se toi Länsi-Saksalle sen ensimmäisen voiton. Kappale sai 161 pistettä voittaen seuraavaksi tulleen Israelin ylivoimaisesti 61 pisteellä. Kappaleen esiintymisnumero oli 18, eli se esitettiin viimeisenä. Kappaleen on säveltänyt Ralph Siegel.

Kappale menestyi loistavasti eurooppalaisilla listoilla ja sen englanninkielinen versio olikin kaksi viikkoa brittilistan ykkösenä. Kappale oli viidessadas British Number One ja se on nykyään viimeinen euroviisuvoittokappale, joka on noussut brittilistan kärkeen. Voitettuaan Eurovision laulukilpailun Nicole lauloi kappaleen viisujen päätteeksi neljällä eri kielellä; saksaksi, englanniksi, ranskaksi ja hollanniksi. Kappale oli yksi neljästätoista kappaleesta, jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi ja se sijoittui siinä seitsemänneksi. Suomeksi kappaleen käänsi Raul Reiman ja sen levytti vuonna 1982 Katri Helena nimellä ”Vain hieman rauhaa”. Singlejulkaisun lisäksi se löytyy Fazer-Finnlevyn julkaisemalta kokoelmalevyltä *[[20 suosikkia – Anna mulle tähtitaivas]]*, sekä Valittujen Palojen julkaisemalta *Katri Helenan parhaat* -kokoelmalta. 

## Lähteet

## Aiheesta muualla
* Kappaleen sanat
Portobelo

**Portobelo**, myös **Portobello** ja vanh. **Puerto Bello**, on Panamankannaksen pohjoisrannikolla sijaitseva satamakaupunki, joka kuuluu Panaman Colónin maakuntaan. Portobelo oli merkittävä satamakaupunki ja laivastotukikohta, jonka kehitys kuitenkin kärsi Karibian alueen kaapparitoiminnasta ja sodankäynnistä. Nykyään Portobelo on alle 3 000 asukkaan kokoinen unelias kylä. 

## Historia

Kristoffer Kolumbus löysi Portobelon lahden 2. marraskuuta 1502. Portobelon kaupungin perusti Espanjan siirtokunnaksi 1597 Francisco de Valverde y Mercado, ja siitä tuli syvävetisen luonnonsatamansa vuoksi merkittävä satamakaupunki ja sota- ja kauppalaivaston tukikohta 1500-luvulta 1700-luvulle. Kaupunki toimi Uuden-Granadan hopean vientisatamana Espanjaan ja se oli yksi etapeista, joiden kautta Espanjan aarrelaivastot kulkivat.

Vauraus houkutteli paikalle muun muassa kaapparikapteeni Henry Morganin, joka vuonna 1668 johti joukon kaappareita ja 450 yritykseen vallata kaupungin. Morgan onnistui tavoitteissaan ja ryösti Portobeloa kahden viikon ajan riisuen sen lähes kaikista sen rikkauksista. Vaikka valtaushanke oli rohkea, Morgan ei saanut tapahtumasta hyvää mainetta, sillä hänen joukkonsa syyllistyivät lukuisiin murhiin, kidutuksiin ja raiskauksiin noina viikkoina.

16. kesäkuuta 1726 kuninkaallisen laivaston kontra-amiraali Francis Hosier aloitti Portobellon laivastosaarron, jossa piirittäjälle kävi huonommin kuin piiritettävälle. Brittimerimiehet alkoivat kuolla tauteihin, jotka lopulta vaativat 4 000 henkeä. Laivasto-osasto lopetti saarron ja vetäytyi kaupungin edustalta joulukuussa.

1. joulukuuta 1739 kuninkaallisen laivaston osasto valtasi kaupungin Portobellon taistelun jälkeen vara-amiraali Edward Vernonin johdolla. Taistelu oli ensimmäinen merkittävä sotatoimi sodassa Jenkinsin korvasta. Britit tuhosivat kaupunkia suojanneet linnakkeet ja infrastruktuurin kannalta tärkeät rakennukset. Sotatoimi pakotti myös Espanjan siirtämään kauppareittejään turvallisimmille vesille. Tuho sekä kaupan heikentyminen lamautti kaupungin kehityksen ja se melkein autioitui. Britit kokivat taistelun kostona aiemman piirityksen epäonnistumiseen ja juhlivat voittoa nimeämällä mm. Lontoon, Dublinin ja Edinburghin kaupunginosia Portobelloiksi. 

Portobelon talous elpyi vasta Panaman kanaalin rakentamisen myötä yli sata vuotta taistelua ja tuhoamista myöhemmin. Vuonna 1980 kaupunkia suojaamaan 1500-luvun lopulla rakennetut linnakkeet julistettiin Unescon Maailmanperintökohteiksi.

## Lähteet

## Aiheesta muualla

* Bruce C. Cruiz: Porto Bello
Rock Me (Rivan kappale)

”**Rock Me**” oli vuoden 1989 Eurovision laulukilpailun voittajakappale. Sen esitti yhtye nimeltä Riva kroatiaksi ja se toi Jugoslavialle sen ainoan voiton. Kappale sai 137 pistettä ja voitti seuraavaksi tulleen Ison-Britannian 7 pisteellä. Kappaleen esiintymisnumero oli 22 eli se esiintyi viimeisenä. 

Kappaleesta tehtiin myös englanninkielinen versio, mutta kappale menestyi kaupallisesti surkeasti. Kappaletta onkin usein pidetty huonona voittoviisuna ja kappaleen voitto aiheutti runsaasti arvostelua kisoja kohtaan. Ison-Britannian yleisradioyhtiön BBC:n kommentaattori Terry Wogan kutsui kappaleen voittoa ”kisojen kuolinkelloiksi”.

## Lähteet

## Aiheesta muualla
* Kappaleen sanat
Insieme: 1992

**Insieme: 1992** () oli vuoden 1990 Eurovision laulukilpailun voittajakappale. Sen esitti Toto Cutugno italiaksi ja se toi Italialle toisen kolmesta voitostaan. Kappale sai 149 pistettä, voittaen seuraavaksi tulleet Ranskan ja Irlannin 17 pisteellä. Kappaleen esiintymisnumero oli 19. 

Kappale kertoi Euroopan yhdentymisestä. Kaupallisesti kappale menestyi kuitenkin surkeasti. Kari Tapio levytti kappaleen suomeksi nimellä ”Lapset suomenmaan”.

## Lähteet

## Aiheesta muualla
* Kappaleen sanat
Iqaluitin lentoasema

**Iqaluitin lentoasema** ()  on lentoasema Kanadan Nunavutin territoriossa, Iqaluitin kaupungissa. Kentän omistaa ja sitä ylläpitää Nunavutin territorio.

## Historia
Lentokentän perustivat Yhdysvaltain ja Kanadan ilmavoimat yhteistyössä. Ensimminen kiitotie valmistui joskus vuosien 1942 ja 1943 aikana. Vuonna 1963 sotilastukikohta suljettiin ja kenttä muutettiin siviililentoasemaksi.

1950-luvulta lähtien lentoasema tuli tunnetuksi suosittuna teknisenä välilaskupaikkana, jossa suoritettiin polttoainetankkausta, huoltoa ja henkilökunnan vaihtoa. Lentoyhtiöiden siirtyessä pidemmän matkan Boeing 707- ja Douglas DC-8 -koneisiin liikenne lentoasemalle supistui. Nykyisin lentoasema toimii lähinnä paikallisena lentoasemana ja isäntänä alueella suoritettaville ilmasotaharjoituksille.

## Lentoasemalla tapahtuneet tapaturmat

31. toukokuuta 1996 Virgin Atlanticin lento 7, Lontoosta Los Angelesiin, laskeutui kentälle, kun matkustaja oli saanut sydäninfarktin lennolla. Tämä oli ensimmäinen kerta kun Boeing 747 -jumbojetti laskeutui lentoasemalle. Laskeutuminen onnistui normaalisti, mutta rullatessaan rullaustiellä yksi koneen moottoreista osui polttoainepumppausautoon, mikä aiheutti vakavan polttoainevuodon kentällä. 397 koneen matkustajaa, joiden joukossa oli laulaja Gary Barlow ja Kentin prinssi Michael, viettivät kentällä ja osa matkustajista paikallisella curling-areenalla noin 16 tuntia, ennen kuin Virgin sai toimitetuksi 2 pienempää lentokonetta viemään matkustajat kohteeseensa. Korjattu 747-kone palasi liikenteeseen neljä päivää myöhemmin. Infarktin saanut matkustaja selvisi sairauskohtauksesta.

14. elokuuta 1996 Kanadan kuninkaallisten ilmavoimien CF-18 Hornet suistui kiitotieltä nousukiidon yhteydessä ja rikkoi polttoaineputken. Polttoaineen takia kone syttyi tuleen. Lentäjä käytti heittoistuinta ennen onnettomuutta ja pelastui vähäisin vammoin, ainoastaan nilkkansa murtaneena. Polttoaineputki suljettiin ja tulipalo saatiin sammutettua alle tunnissa tapaturmasta.

30. huhtikuuta 2008 Air Canadan lento 851, Lontoosta Calgaryyn, laskeutui lentoasemalle matkustajan saatua sairauskohtauksen lennolla. Kone joutui viipymaan lentoasemalla viisi tuntia, koska kentällä ei ollut tarvittavaa välineistöä käynnistää Airbus A330:n moottoreita. Kone teki välitankkauksen Montréalissa ja saapui Calgaryyn noin 04:00, 12 tuntia myöhässä.

15. elokuuta 2008 American Airlinesin lento 283, Delhistä Chicagoon, laskeutui lentoasemalle matkustajan kärsiessä tuskallisesta virtsakivitaudista. Matkustaja siirrettiin paikalliseen sairaalaan ja lentokone jatkoi tankkauksen jälkeen matkaa 2,5 tuntia myöhemmin.

3. toukokuuta 2009 American Airlinesin lento 91, Lontoosta Chicagoon, laskeutui matkustajan saatua sairauskohtauksen lennolla. Kone saapui Chicagoon noin neljä tuntia myöhässä.

## Lentoyhtiöt ja kohteet

## Lähteet

## Aiheesta muualla
* Aviation Safety network Iqaluit Airport, NU profile 
* www.azworldairports.com Iqaluit Airport (YFB/CYFB)
Fångad av en stormvind

**Fångad av en stormvind** () oli vuoden 1991 Eurovision laulukilpailun voittajakappale. Sen esitti Carola Häggkvist ruotsiksi ja se toi Ruotsille maan kolmannen euroviisuvoiton. 

Kappale sai 146 pistettä tullen tasapisteisiin Ranskan kanssa. Tasapistetilanteen takia voittaja jouduttiin ratkaisemaan sillä, kumpi on saanut enemmän suuria pisteitä. Sekä Ruotsi että Ranska olivat saaneet neljä kertaa täydet kaksitoista pistettä, Ruotsi oli kuitenkin saanut kymmenen pistettä viisi kertaa ja Ranska vain kaksi, joten Ruotsin kappale voitti kilpailun. 

Kappaleesta tehtiin myös englanninkielinen versio, mutta se menestyi kaupallisesti huonosti.

## Lähteet

## Aiheesta muualla
* Kappaleen sanat
Why Me?

”**Why Me?**” oli Irlannin voitokas edustuskappale vuoden 1992 Eurovision laulukilpailussa. Kaksinkertaisen euroviisuvoittajan Johnny Loganin säveltämän ja sanoittaman englanninkielisen kappaleen esitti Linda Martin. Se sai kilpailussa 155 pistettä voittaen seuraavaksi tulleen Ison-Britannian 16 pisteellä. Kappaleen esiintymisnumero oli 17. Kyseessä oli neljäs Irlannin kaikkiaan seitsemästä voitosta. 

”Why Me?” menestyi hyvin Irlannissa ja Itävallassa, mutta muuten sen kaupallinen menestys oli surkea.

## Lähteet

## Aiheesta muualla
* Kappaleen sanat
The Voice (Eimear Quinnin kappale)

**The Voice** oli vuoden 1996 Eurovision laulukilpailun voittajakappale. Sen esitti Eimear Quinn englanniksi ja se oli Irlannin seitsemäs ja viimeisin voittokappale. Kappale sai 162 pistettä, voittaen seuraavaksi tulleen Norjan 48 pisteellä. Kappaleen esiintymisnumero oli 17.

Kappale menestyi kaupallisesti huonosti, sillä se ei mennyt edes Irlannin listakärkeen. Irlannin neljäs voitto viiden vuoden sisällä saikin aikaan runsaasti arvostelua. 

## Lähteet

## Aiheesta muualla

* Kappaleen sanat
Nocturne (kappale)

**Nocturne** on vuoden 1995 Eurovision laulukilpailun voittajakappale. Sen esitti yhtye nimeltään Secret Garden norjaksi ja se oli Norjan toinen voittokappale. Kappale sai 148 pistettä, voittaen seuraavaksi tulleen Espanjan 29 pisteellä. Kappaleen esiintymisnumero oli 5. Tyyliltään kappale on instrumentaalinen ja siinä on vain vähän laulua – yksi säkeistö esityksen alussa ja toinen aivan lopussa.

Kappale menestyi kaupallisesti kohtalaisen huonosti, mutta Secret Garden loi kuitenkin menestyksekkään uran. 

## Lähteet

## Aiheesta muualla

* Kappaleen sanat
Love Shine a Light

**Love Shine a Light** oli vuoden 1997 Eurovision laulukilpailun voittajakappale. Sen esitti yhtye nimeltään Katrina & The Waves englanniksi ja se on Ison-Britannian viides ja viimeisin voittokappale. Kappale sai 227 pistettä, voittaen seuraavaksi tulleen Irlannin 70 pisteellä. Kappaleen esiintymisnumero oli 24 eli toiseksi viimeinen. 

Kappale menestyi kaupallisesti kohtalaisesti. Se nousi brittilistalla kolmanneksi ja oli listoilla myös monessa muussa Euroopan maassa.

Heidi Kyrö levytti kappaleesta suomenkielisen version vuonna 1998 nimellä "Päivänvaloon".

## Lähteet

## Aiheesta muualla

* Kappaleen sanat
Diva (kappale)

**Diva** on Dana Internationalin esittämä kappale, joka edusti Israelia vuoden 1998 Eurovision laulukilpailussa ja voitti sen. Kappale sai 172 pistettä, voittaen seuraavaksi tulleen Ison-Britannian vain 6 pisteellä ja kolmanneksi tulleen Maltan 7 pisteellä. Kappaleen esiintymisnumero oli 8.

Kappale menestyi kaupallisesti kohtalaisesti. Se nousi brittilistalla sijalle 11 ja oli listoilla myös monessa muussa Euroopan maassa, kuten Ruotsissa ja Alankomaissa.  Kappale olikin yksi neljästätoista laulusta, jotka valittiin vuonna 2005 Eurovision 50-vuotista taivalta juhlistavaan Congratulations-tapahtumaan ehdokkaiksi kaikkien aikojen euroviisuksi. Se sijoittui valinnassa toiseksi viimeiseksi.

Suomalainen yhtye 2. Maanantai teki kappaleesta suomenkielisen version nimellä "Diiva" vuonna 2010 julkaistulle albumille *[[Paternoster (albumi)|Paternoster]]*. 
## Kappaleet
# Diva - 3:02
# Diva 99 – 3:59
## Lähteet

## Aiheesta muualla
* Kappaleen sanat
Take Me to Your Heaven

**Take Me to Your Heaven** oli vuoden 1999 Eurovision laulukilpailun voittajakappale. Sen esitti Charlotte Nilsson englanniksi, ja se on Ruotsin neljäs voittokappale ja lisäksi maan viimeisin vuoteen 2012 asti. Kappale sai 163 pistettä, voittaen seuraavaksi tulleen Islannin 17 pisteellä. Kappaleen esiintymisnumero oli 15.

Kappale menestyi kaupallisesti kohtalaisesti. Se nousi listoille muun muassa Ruotsissa, Britanniassa ja Belgiassa.

## Lähteet

## Aiheesta muualla
* Kappaleen sanat
Fly on the Wings of Love

**Fly on the Wings of Love** oli vuoden 2000 Eurovision laulukilpailun voittajakappale. Sen esitti Olsen Brothers englanniksi ja se on Tanskan toinen voittokappale. Kappale sai 195 pistettä, voittaen seuraavaksi tulleen Venäjän 40 pisteellä. Kappaleen esiintymisnumero oli 14.

Kappale menestyi kaupallisesti hyvin. Se meni listakärkeen Tanskassa ja Ruotsissa. Saksassa se meni Top10:een. Kappale olikin yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi ja se sijoittui siinä kuudenneksi. 

## Lähteet

## Aiheesta muualla

* Kappaleen sanat